Гэта, насамрэч, вялікая справа. Справіліся без прыцягнення бюджэтных сродкаў, усё зроблена выключна за спонсарскія і бацькоўскія грошы. А гэта не мізэрныя сумы, бо рамонт быў амаль капітальны, толькі што праводзіўся за пазабюджэтныя сродкі, без праектна-каштарыснай дакументацыі і гаспадарчым спосабам. Толькі на абедзенную залу было затрачана 16 400 рублёў. Ад былой сталоўкі, мяса-рыбнага і гарачага цэхаў засталіся толькі сцены, усё астатняе, разам са старым абсталяваннем, было дэманціравана. Падлогу, сцены, столь, абсталяванне — поўнасцю ўсё замянілі.